<classify> MKURUGENZI wa Intelijensia wa Taasisi ya Kuzuia na Kupambana na Rushwa TAKUKURU, Emmanuel Kiyabo amesema rushwa ya ngono ni kubwa kuliko rushwa ya pesa.Katika hilo, Kiyabo ameongeza kuwa asilimia 28 ya wanawake wanaofanya biashara ndogo ndogo na wanafunzi wa vyuo wanatumikishwa rushwa ya ngono.Kutokana na kukithiri kwa rushwa hiyo, wanaharakati wanataka Takukuru imulike vyama vya siasa kwani nako kunadaiwa kuwepo wanasiasa ambao si waaminifu ambao wanaendekeza rushwa.Akizungumza leo, Jumatano, katika kampeni ya siku 16 kupinga ukatili wa kijinsia ambayo kaulimbiu yake ni Kataa rushwa ya ngono, jenga kizazi chenye usalama, Mkurugenzi huyo amesema kuwa mikakati thabiti na ubunifu unahitajika ili kukabiliana na hali hiyo. Kampeni ya kutokomeza ukatili wa kijinsia imeandaliwa na taasisi ya Women Fund Tanzania kwa kushirikiana na Chama Cha Waandishi wa Habari Wanawake Tamwa.Takukuru angazieni vyama vyote vya siasa, wanawake wenzetu wanadhalilika, wanavulia nguo mpaka wakitembea barabarani wanaonekana kama wapo uchi,amenukuliwa mwanaharakati Eva Kihwele.  <topic>: KITAIFA 